כמו חצר גדולה
אני בתמימותי ראיתי אז את העולם כמו חצר גדולה,; היו ימי חמסין ופתאומית הופיעו שם שני רוכבים ועגלה,; "זו הפוליטיקה שלך בן גוריון" אמרה שכנה שבנה נפל בקרב במאחז,; מתוך העגלה הורידו הרוכבים ילדה, מוסתרת טוב בתוך ארגז.; חופשי מתלות כבר לא אהיה, אני תלוי בזמן, תלוי בזככרונות ההם.; אדם נשאר תמיד אדם מלא, גם כשהוא חולם.; ילדה מתוך ארגז חיבקה אותי חיבוק עמוק, עד מצולה.; אני בתמימותי ראיתי אז את העולם כמו חצר גדולה.; זו שהסתתרה בתוך ארגז סבלה מאוד מן השואה ומן הקור,; ביום העצמאות הפריחו זיקוקין דינור, אבל היא לא יצאה לאור.; אמרו שהיא איבדה את ההורים, אך לא אמרו דברים ברורים ממש בקול.; לא, לא אמרו שהיא תגמור את החיים בתוך ארגז גדול.; ויום אחד קרה מקרה באמצע הכיכר נחת קרקס עם אוהל שנפתח,; אני בתמימותי ראיתי את העולם במהופך.; "שוב בן גוריון שלח את חייליו לשדה הקרב", אמרה שכנה חולה,; אני בתמימותי ראיתי אז את העולם כמו חצר גדולה.; ומאז תנועת צבא בדרך היא סימן למלחמה,; ותנועה בחדר היא סימן חיים.; בואי ונרקוד בחושך לצורך הגנה,; בואי ונשים תקליט זול של ריקודים.; הודות לאיש אשר הוציא אותי משם נהייתי מפוכח,; ימי חמסין היכו באבנים ויום אחד גם הקרקס הלך,; אמרו נסע לנאפולי, היו אז ויכוחים בעד ונגד ובעד,; הכל שטויות אמרו, בשני קולות דיברו, מי שהיו ללא דעה.; למה פה אני עוד ער,; כמו זו שבארגז אני כבר לא ישן שנים,; מן החמסין גופי בוער -; געי בי בפנים.; היה שם בקרקס בולע אש שיום אחד בלהבות עלה,; אני בתמימותי ראיתי אז את העולם כמו חצר גדולה.; כמו חצר גדולה.; 